NaiveNeuron/SloPal huggingface dataset:
Hraško, Igor, poslanec NR SR (2013-06-26):
Ďakujem pekne, pani predsedajúca. Pán kolega Číž, vy niekedy hovoríte naozaj veľmi múdro a takisto ja s vami v niektorých veciach súhlasím v tomto. A dosť často vy opakujete, že treba spoločne diskutovať. Aj s tým s vami súhlasím, len, žiaľ, týmto to vaše vlastne diskutovanie nielen teda vás, ale teda hlavne vašich kolegov ostatných niekde končí. My sme sa mnohokrát pokúšali o diskusiu v mnohých otázkach, ale, žiaľ, tam diskusia jednoducho skončila na tom, že vy máte moc a vy si poviete po svojom. Jednoducho, nepúšťate nám, poviete, tu sme vám pustili jeden pozmeňovák, tam sme vám pustili jeden, ale to sú dve smeti, ja neviem z nejakých 50, a to je nič. Takisto hovorili ste o tom, že prečo je dnes 60 opozičných návrhov. No pretože tie sa ťahajú od začiatku toho volebného obdobia, ako sme sem nastúpili, nič z toho neprešlo, tak to sa podáva znova, znova, znova. A stále tá diskusia niekde nie je a tie zákony neprechádzajú, tak sa o to musíme pokúšať aj napriek tomu teda, že tie zákony naozaj zrejme neprejdú. A, samozrejme, ku tomu pribúdajú nové, pretože občania sa na nás obracajú s podnetmi, no a tie musíme nejakým spôsobom zapracovať do toho, keď chceme zlepšiť situáciu na Slovensku. Takže ja skutočne súhlasím s tým, že poďme diskutovať, ale aj naozaj sú tu apolitické niektoré návrhy zákonov, ktoré nemajú s politikou – pravá, ľavá – nič spoločné, naozaj zlepšujú činnosť, ale, žiaľ, ani tie neprechádzajú. Tak skúsme aspoň sa nad týmto zamyslieť a pokiaľ by fungovali naozaj štandardné procesy, ktoré sú, ja neviem, fungujú na zviditeľnenie a nie, že dve strany ovládajú médiá a tie sa tam zviditeľňujú a ostatní nemajú šancu. No tak, žiaľ, tento kecpult tuná je tu na to, aby človek odprezentoval svoj názor tak, aby sa dostal k občanom. Pretože naozaj potom je aj archív, kde to je archivované, a tam sa potom dá dohľadať a pozrieť názor toho dotyčného človeka, ktorý obhajuje trebárs niektoré zákony alebo hovorí proti niektorým zákonom, ktoré sú zlé. Takže poďme teda napraviť tieto procesy a riešme naozaj systémovo aj v rámci rokovacieho poriadku. Ďakujem.
Gyimesi, György, poslanec NR SR (2022-03-16):
Vážený pán predseda, v rozprave vystúpili štyria poslanci, pričom nebol podaný žiaden pozmeňujúci návrh. Pán predseda, dajte, prosím, hlasovať o bodoch spoločnej správy č. 1 až 7 spoločne s návrhom gestorského výboru schváliť.
Žiga, Peter, podpredseda NR SR (2024-09-17):
Prezentujme sa a hlasujme. (Hlasovanie.) 141 prítomných, 78 za, 38 proti, 25 sa zdržalo. Návrh sme schválili.
Zmajkovičová, Renáta, podpredsedníčka NR SR (2012-06-22):
Pán poslanec Jarjabek.
Zajac, Pavol, poslanec NR SR (2013-04-16):
Keďže pán kolega Daniš bol taký konkrétny, tak ešte raz mu to skúsim vysvetliť. Skanska teraz nepodala námietky. Úrad pre verejné obstarávanie ju pred týždňom, pred dvoma, nariadil Železniciam Slovenskej republiky, aby naspäť Skansku dali do súťaže. Ale medzitým už bola podpísaná na jeseň zmluva s firmu TSS Grade. To znamená, Železnice zaradia Skansku naspäť do súťaže, budú súťažiť, Skanska, keďže má o 44 mil. nižšiu cenu, tak vyhrá. A medzitým čo? Železnice zrušia zmluvu s tou druhou firmou? To snáď nemyslíte vážne?! Na mieste tej druhej firmy, tak takisto sa odvolám na súd a budem sa súdiť so Železnicami. Čiže Úrad pre verejné obstarávanie dobre vedel o námietkach, dobre mal požiadavku, aby urobil predbežné opatrenie, aby požiadal Železnice Slovenskej republiky, aby nepodpisovali zmluvu. A pán minister Počiatek to veľmi dobre vedel a mohol vydať príkaz zatiaľ nepodpisovať a počkať si, ako dopadne rozhodnutie Úradu pre verejné obstarávanie. A naozaj, ak tieto procesy sa napadnú na medzinárodných súdoch, na Európskej komisii, tak Únia nám nedá na to peniaze, budeme musieť vyplatiť aj firmu Skanska za ušlý zisk a nám prepadnú európske zdroje, ktoré máme v Operačnom programe Doprava.
P. Farkas, poslanec: (2001-12-13):
J. Migaš, predseda NR SR: Čiže, sme pri C4 pri presune a upresnenia v rámci príslušných kapitol a hlasujeme o bode č. 1. na strane 24. Prezentujme sa a hlasujme. (Hlasovanie.) Prítomných je 135 poslancov, za 20, proti 59, zdržalo sa 55, nehlasoval 1. Tento návrh sme neschválili. Ďalší.
Gašpar, Tibor, poslanec NR SR (2024-06-20):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru Národnej rady pre obranu a bezpečnosť, výboru Národnej rady pre financie a rozpočet, Ústavnoprávnemu výboru Národnej rady. Za gestorský výbor navrhujem Výbor Národnej rady Slovenskej republiky pre obranu a bezpečnosť. Zároveň odporúčam, aby výbory uvedený návrh prerokovali ihneď. Prosím, dajte o mojom návrhu, vážený pán predsedajúci, hlasovať.
Bugár, Béla, podpredseda NR SR (2017-01-31):
Nech sa páči, prezentujme sa a hlasujme. (Hlasovanie.) Prítomných 142, za 120, proti 6, 16 sa zdržali hlasovania. Konštatujem, že tieto body sme schválili.
P. Hrušovský, predseda NR SR: (2003-12-12):
Ja chcem poďakovať pánovi podpredsedovi vlády, ale aj celej vláde Slovenskej republiky za predložený návrh zákona o štátnom rozpočte, poslancom za účasť, za aktívnu účasť pri tomto rokovaní o tomto bode programu. A chcem sa osobitne poďakovať pánom spravodajcom, pánovi predsedovi Farkasovi, ako aj pánovi poslancovi Brockovi, ktorí počas celých rokovacích dní pozorne vyhodnotili a uviedli návrh zákona o štátnom rozpočte. Páni poslanci, teraz nasledujú tri body, pri ktorých budeme tajne hlasovať. Navrhujem, aby sme po odôvodnení návrhov a rozprave vykonali tajné hlasovanie naraz na osobitných hlasovacích lístkoch. Budeme v tajnom hlasovaní rozhodovať o návrhu na voľbu kandidáta na vymenovanie za generálneho prokurátora Slovenskej republiky (tlač 471), návrhoch na voľbu 24 kandidátov Národnej rady Slovenskej republiky na zvolenie za sudcov disciplinárneho súdu (tlač 476), ako aj návrhoch na voľbu dvoch kandidátov na vymenovanie za sudcu Ústavného súdu Slovenskej republiky (tlač 475). Teraz poprosím pána poslanca Ivanka, povereného člena ústavnoprávneho výboru, aby podal Národnej rade stanovisko výboru k navrhnutým kandidátom na vymenovanie za generálneho prokurátora Slovenskej republiky. Nech sa páči, pán poslanec Ivanko. Pán poslanec Fico.
Sulík, Richard, predseda NR SR (2011-07-06):
Ďakujem. Žiada si záverečné slovo spravodajca? Nech sa páči.
Raši, Richard, poslanec NR SR (2021-06-29):
Ďakujem veľmi pekne. Vážený pán poslanec Blcháč, naozaj toto je zákon, ktorý aj pri jeho oznámení, pri predložení, pokiaľ neprišiel na schôdzu, nemal žiadnu výhradu od nikoho, ani od opozície, ani od koalície, ani od odborníkov, ani od ministerstva financií. Naozaj je to zákon, ktorý nemá žiadnu nástrahu, žiaden problém, neovplyvní negatívne verejné financie, pretože jeho pozitíva vysoko prevažujú nad... a tam vlastne ani negatíva nie sú. Okrem toho, čo tu bolo povedané, okrem konkurencieschopnosti prihraničných regiónov so štátmi dookola, každý štát naokolo má nižšiu DPH, vytvára aj dôležitý fakt k tomu, aby zamestnávatelia prežili. A, čo je dôležité, tí, ktorí sa stretávate so zástupcami gastrosektora, viete, že majú problém vôbec po kríze ľudí opäť prijať a nájsť. Pretože mnohí z nich si našli nové, prácu, novú prácu v odvetviach, ktoré nepodliehajú kríze, obchody, benzínpumpy, čiže sú to prevádzky, ktoré budú fungovať bez ohľadu na krízu, a nechcú sa do gastrosektora vrátiť, lebo nikto z prevádzkovateľov im nevie zaručiť, že pri ďalšej vlne pri jeseni znova nezačne zatvárať. Čiže naozaj je to zákon bez dopadu na verejné financie, prináša iba pozitíva, dá možnosť prežiť ďalším prevádzkam zamestnávajúcich tisíce a tisíce zamestnancov a nevytvorí v prostredí nič negatívne. Tento zákon môže len pomôcť, preto sme ho predložili, a preto sme aj povedali, že pokiaľ by mal niekto s tým problém, že je to zákon koaličný, nech ho vezmú, tak ako je urobené, a nech ho vláda schváli dnes a zajtra ho predloží v skrátenom legislatívnom konaní a my ho všetci s veľkou radosťou podporíme. Tu ide o podstatu zákona. Tu naozaj nehrá politika žiadnu úlohu. Ďakujem pekne.
P. Hrušovský, predseda NR SR: (2002-12-09):
Panie poslankyne, páni poslanci, vyhlasujem tajnú voľbu za skončenú. Prosím skrutátorov, aby zrátali odovzdané hlasy pre navrhovaných kandidátov a po zrátaní hlasov oznámili Národnej rade výsledok tajnej voľby. Po porade so skrutátormi oznámim dĺžku prerušenia na zrátanie hlasov. Pokračovať budeme o 15.30 hodine. Panie poslankyne, páni poslanci, o 15.30 hodine budeme pokračovať v prerušenom rokovaní. Panie poslankyne, páni poslanci, našla sa jedna telefónna karta. Ak niekto zistí stratu, je tu za predsedníckym stolom. Číslo karty 337. (Prerušenie rokovania o 14.21 hodine.) (Pokračovanie rokovania o 15.32 hodine.)
Laššáková, Jana, podpredsedníčka NR SR (2015-02-10):
Páni poslanci, poprosím vás o pokoj, aby sme dokončili faktické poznámky. Pán poslanec Huba, nech sa páči.
Hrušovský, Pavol, podpredseda NR SR (2011-07-01):
Pán poslanec Žiga.
Remišová, Veronika, poslankyňa NR SR (2019-09-10):
Ďakujem. Hovorili ste o primátorovi Michaloviec, ktorého sme mali údajne podporiť. (Reakcia z pléna.) No ja som počula najprv Michalovce, čiže v Michalovciach je primátor, ktorého podporovala strana SMER, SNS a MOST. Čo sa týka verejných obstarávaní, ja nemám informácie o verejných obstarávaniach, ktoré realizujú starostovia a primátori po Slovensku, ale v každom prípade, ak máte nejaké pochybnosti, tak ako som to urobila ja, tak sa, prosím, obráťte na Úrad pre verejné obstarávanie, nech daný, dané verejné obstarávanie, nech ho preverí. Ja som sa na ten úrad obrátila a napríklad pri..., pri verejných obstarávaniach, kde priklepol dotácie, bývalé vedenie rezortu pôdohospodárstva, pán Jahnátek, ako som vám povedala, úrad skonštatoval 105 porušení zákona v jednom, v druhom 34 porušení zákona. A ja naozaj chcem, aby ten zákon o verejnom obstarávaní fungoval dobre, transparentne a aby tam neboli diery, na základe ktorých môžu rôzni špekulanti parazitovať na štáte. Čiže ak máte pochybnosti, je vašou povinnosťou sa na ten úrad obrátiť. Nech sa páči, obráťte sa.
Bugár, Béla, podpredseda NR SR (2018-05-29):
Prezentujme sa a hlasujme. (Hlasovanie.) Prítomných 127 poslancov, za 22, proti 43, zdržalo sa 60 poslancov a 2 nehlasovali. Konštatujem, že Národná rada sa rozhodla, že o tomto návrhu nebude rokovať v druhom čítaní. Prosím teraz pána poslanca Kolesára, aby ako spravodajca uviedol hlasovanie v prvom čítaní o návrhu poslancov Beblavého a Dubačovej na vydanie zákona, ktorým sa mení a dopĺňa tlačový zákon, tlač, teda..., áno, pod tlačou 921, nech sa páči. [Hlasovanie o návrhu poslancov Národnej rady Slovenskej republiky Miroslava Beblavého a Viery Dubačovej na vydanie zákona, ktorým sa mení a dopĺňa zákon č. 167/2008 Z. zo periodickej tlači a agentúrnom spravodajstve a o zmene a doplnení niektorých zákonov (tlačový zákon) v znení neskorších predpisov a ktorým sa menia a dopĺňajú niektoré zákony , tlač 921.]
Kolesík, Andrej, poslanec NR SR (2015-05-06):
Ďakujem, pani predsedajúca. Veľmi stručne využijem svoje právo spravodajcu zhodnotiť rozpravu, v ktorej vystúpili štyria páni poslanci, alebo teda traja páni poslanci a jedna pani poslankyňa, pani poslankyňa Žitňanská. Pán poslanec Zajac, ktorý bol prvý, tu plamenne rečnil, ale chcem vám dať len, ctené plénum, do pozornosti, že nikto z vystupujúcich v rozprave, ktorí tu teda najmä ústami pána poslanca Zajaca sypali obvinenia, oheň a síru, nevyužil ustanovenie § 73 ods. 3 a nedal návrh na vrátenie návrhu zákona na dopracovanie alebo na nepokračovanie v rokovaní, alebo na to, aby sme ho neprerokovali v druhom čítaní. Takže vážení vystupujúci v rozprave, tak myslím si, že ste na toto zabudli, ale vďaka, budem mať o to menej práce. Ďakujem, pani predsedajúca.
M. Hort, podpredseda NR SR: (2008-03-28):
A teraz je priestor na záverečné slovo pani ministerky, nech sa páči.
Beblavý, Miroslav, poslanec NR SR (2014-11-25):
Áno, tak mám len tú minútu, pani podpredsedníčka.
Paška, Pavol, predseda NR SR (2012-05-16):
Pán poslanec Matovič.
Laššáková, Jana, podpredsedníčka NR SR (2015-09-30):
Nech sa páči, pán poslanec Kuffa, máte slovo.
Laššáková, Jana, podpredsedníčka NR SR (2014-12-12):
Pán poslanec Hlina, nech sa páči.
P. Paška, predseda NR SR: (2009-12-10):
A teraz už súbor Matičiarik. (Vystúpenie detského folklórneho súboru Matičiarik z Nových Zámkov.) (Potlesk.) (Vystúpenie miešaného speváckeho zboru Konzervatória Jána Levoslava Bellu z Banskej Bystrice.) (Dlhotrvajúci potlesk.)
Kuffa, Štefan, poslanec NR SR (2012-11-28):
Ďakujem za slovo. Hej, zdá sa to, že tá petícia by bola tá lepšia voľba. Naozaj tých 30 %, to kvórum by to celkom bolo dobré, ale keby sa tou petíciou rozhodovalo o tom, že či chcú občania mať tie hracie automaty v obci, alebo nechcú mať. Nie, či sa narušuje, alebo nenarušuje verejný poriadok. To je práve tá kľučka, na ktorej môže tu byť kľúčový moment, kedy v podstate ani nijaká petícia sa nebude konať, a vtedy tí prevádzkovatelia hracích automatov aj môžu sa ohradiť, ako narušujeme verejný poriadok. Toto môže byť ako veľký problém do budúcna. Ale keď občania v slobodných voľbách prejavili dôveru svojim poslancom, primátorovi a starostovi obce, teda ja nevidím najmenší dôvod, aby rozhodovali o tom obecné zastupiteľstvá. Je to reprezentatívna vzorka obce. A keď je tu nález Generálnej prokuratúry, pán minister, tak ako ste mali obavy, ako z toho, predložte spokojne ústavný zákon, my ho podporíme. Osemdesiat tri hlasov máte vy, desať všelijako budete mať navyše, aby sme vám to podporili a nemali ste problémy s nálezom Generálnej prokuratúry. Pán kolega Petrák, to sa mi tak páčilo, čo ste tak spomenuli, naozaj ten ďalší problém, ktorý tuná je, a naše deti sú ohrozované cez internet. Bola by to otázka aj na pána ministra alebo možno aj vládu, ako práve riešiť aj tento problém. Veľakrát my sme ešte v práci, naše deti prichádzajú skôr zo škôl, zapnú si na tom internete čokoľvek, potom tá agresivita sa prenáša skutočne všade. Aj do našich miest, obcí, do ulíc. Ale tá agresivita prechádza, teda je vystupňovaná aj v samotných rodinách. Len toľko. Ďakujem.
Sulík, Richard, predseda NR SR (2011-09-14):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Nik. Uzatváram možnosť sa prihlásiť do rozpravy a uzatváram aj rozpravu. Chce zaujať stanovisko navrhovateľ? Nie. Spravodajca? Nie. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona o tabakových výrobkoch . Vládny návrh zákona má tlač 408, spoločná správa výborov má tlač 408a. Poprosím pána ministra Simona, aby odôvodnil vládny návrh zákona. A poprosím pána poslanca Goliana, ktorý je spoločný spravodajca, aby zaujal miesto pre spravodajcov. Nech sa páči.
Kuffa, Štefan, poslanec NR SR (2022-03-16):
Tak všeobecne ľudsky zareagujem na vás, kolegovia. Viete, skúsme sa tak každý možno sám nad sebou zamyslieť, nechcem nikomu vstupovať do svedomia, ani to. Ale vo všeobecnosti je to tak, že vždy je ľahšie toho druhého raniť, ako sa ospravedlniť. To ospravedlnenie z nás ide veľakrát veľmi, veľmi ťažko. A ja chcem byť vlastne taký chápavý a možno pochopiť aj tých kolegov, z ktorých to jednoducho nejde. Niekto má problém s tým ospravedlnením, iný sa ospravedlní hneď, ďalší možno mu nejaký deň-dva trvá, kým ho prejde nejaký ten hnev. Takže ale myslím si, že v konečnom dôsledku mali by sme sa ospravedlniť. Ale to je málo, pán kolega, ospravedlniť sa. My by sme si, pán kolega, mali odpustiť. Viete a toto mi tuná chýba, tá zákernosť, ktorá sa tu zaviedla cez toto volebné obdobie, je čosi absurdné. Zákernosť v rámci, by som povedal, kolegiality, poslanec voči poslancovi. A to že sa zhoršila politická kultúra. Vy to nehovorte, že teraz za toto volebné obdobie. Ja som tu bol pred 10 rokmi, bola katastrofálna. Tiež sa tu trhali vlajky, aj makety, aj bitky boli tuná. Netvárme sa, že to teraz tu prišla taká politická nekultúra. Tá politická nekultúra, kolegovia, a môžte si to pozrieť zo záznamu, ja by som vám vedel aj menovať tuná aj poslancov Národnej rady, ktorí sa takto správali, dnes sú vo vašej koalícii. Netvárme sa takto, že to teraz prišlo. Vôbec nie. A kolegovi sa ospravedlňujem, keď som prišiel takto oblečený, ale dal som si to odobriť vaším koaličným poslancom, či nebudete pohoršení. Vidím, že niektorí boli pohoršení. Ale prišiel som zo stretnutia a chcel som byť na tej rozprave. Mi to prepáčte, ale bol som celý deň v obleku a nestihol som sa teraz... (Prerušenie vystúpenia časomerom.)
Farkašovský, Karol, poslanec NR SR (2019-06-24):
Ďakujem pekne za slovo. Pani kolegyňa, v demokratických krajinách Európskej únie sú tri štandardné zdroje financovania verejnoprávnych médií a to sú koncesionárske poplatky, štátny príspevok a zdroje z reklamy. Je to tak vo väčšine európskych krajín a je to tak aj na základe rozhodnutia EBU, teda Európskej vysielacej asociácie. Pokiaľ ide o RTVS, príjem RTVS z koncesionárskych poplatkov činí 78 mil. ročne pri dobrom výbere, takže je to veľmi vážna položka jednak v hospodárení RTVS, ale aj za hľadiska štátneho rozpočtu. Takže nahradiť 78 mil. eur jedným šmahom ruky je asi veľmi ťažké. Práve preto volíme postupné kroky a práve preto postupne s cieľom rušiť koncesionárske poplatky pre celú populáciu začíname u najzraniteľnejšej kategórie ľudí, a teda ľudí ktorí poberajú dôchodky. Ja osobne som pri výbere generálneho riaditeľa RTVS očakával, že jednotliví kandidáti prídu s predstavami o ekonomickom fungovaní RTVS. Žiaľ, okrem pána Flašíka nikto z nich neprišiel s predstavou, ako zabezpečiť financovanie RTVS, a pán generálny riaditeľ Rezník, ktorý už funguje v pozícii generálneho riaditeľa, na výberovom konaní povedal, že 128 mil. eur pre RTVS je dostatočný počet financií a RTVS nepotrebuje ďalšie financie. To sú slová, ktoré citujem z výberového konania. Takže ubezpečujem vás, že nejde o žiadne predvolebné zapáčenie sa niekomu, ale ide o systémový krok, alebo o systémový prvý krok s cieľom zrušiť en bloc koncesionárske poplatky na Slovensku.
Bagačka, Michal, poslanec NR SR (2015-09-22):
Ďakujem za slovo, pán predsedajúci. Dámy a páni, pán minister, predkladám spoločnú správu výborov Národnej rady k uvedenému návrhu zákona (tlač 1577a) v druhom čítaní. Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov a o zmene a doplnení niektorých zákonov (tlač 1577a), podáva Národnej rade podľa § 79 ods. 1 zákona Národnej rady o rokovacom poriadku Národnej rady v znení neskorších predpisov spoločnú správu výborov Národnej rady Slovenskej republiky. Národná rada uznesením č. 1799 zo 17. júna 2015 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade schváliť: ústavnoprávny výbor uznesením č. 652 z 8. septembra 2015 a výbor pre hospodárske záležitosti uznesením č. 463 z 10. septembra 2015. Z uznesení výborov Národnej rady pod bodom III tejto správy vyplýva 27 pozmeňujúcich a doplňujúcich návrhov. Gestorský výbor odporúča hlasovať spoločne o všetkých pozmeňujúcich a doplňujúcich návrhoch s odporúčaním gestorského výboru schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená Výborom Národnej rady pre hospodárske záležitosti č. 480 zo 16. septembra 2015. Týmto výbor ma poveril ako spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem. Skončil som, prosím, otvorte rozpravu.
Ďuriš Nicholsonová, Lucia, podpredsedníčka NR SR (2017-11-30):
Ďakujem pekne, pán poslanec Žarnay, a ospravedlňujem sa, že sme vás v úvode vášho vystúpenia vyrušovali. Jedna faktická poznámka na vaše vystúpenie. Končím možnosť prihlásiť sa s faktickou poznámkou. Pani poslankyňa Dubačová.
Švejna, Ivan, poslanec NR SR (2014-06-12):
Takže ďakujem váženým kolegom za komentáre. V princípe so všetkým, čo tu bolo povedané, súhlasím. Ja možno budem reagovať na kolegu Fecka. Súhlasím, áno, ja nemám problém s tým (terminus technicus) maximálnym dôchodkom. Sú systémy, ktoré sú demokratické a ktoré hovoria, čo je minimálny a čo je maximálny dôchodok. A to vyplýva z toho, že sociálny systém má byť v prvom rade solidárny s určitou mierou zásluhovosti. Takže pokiaľ bude aj téma maximálny dôchodok, ja sa nebránim diskusiám na túto tému. Ďakujem.
Nicholsonová, Lucia, podpredsedníčka NR SR (2016-06-14):
Na vaše vystúpenie zareagujú vo faktických poznámkach dvaja páni poslanci. Končím možnosť prihlásiť sa s faktickou poznámkou. Pán poslanec Gröhling, nech sa páči.
Hrnčiar, Andrej, podpredseda NR SR (2017-06-14):
Ďakujem. Otváram všeobecnú rozpravu, do rozpravy som dostal šesť písomných prihlášok. Ako prvá za klub SaS pani poslankyňa Blahová, za klub OĽANO – NOVA pani poslankyňa Erika Jurinová, potom sú písomne prihlásení pán poslanec Peter Osuský, pani poslankyňa Remišová, pán poslanec Dostál a pán poslanec Hrnko. Nech sa páči, pani poslankyňa Blahová.
Glváč, Martin, podpredseda NR SR (2017-06-14):
Pani poslankyňa Jurinová.
P. Paška, predseda NR SR: (2007-09-18):
(Hlasovanie.) 138 prítomných, 61 za, 8 proti, 68 sa zdržalo, 1 nehlasoval. Konštatujem, že ani tento návrh zákona sme nepostúpili do druhého čítania. Ďakujem pekne. Tým sme odhlasovali všetky prerokované body a budeme pokračovať v rozprave faktickými poznámkami na vystúpenie pána poslanca Dzurindu. Ako prvý pán poslanec Mikloško. Nie? Pardon. Pán poslanec Kvorka. Poprosím o pokoj, kolegyne, kolegovia. Pokračujeme v rozprave.
Pročko, Jozef, poslanec NR SR (2020-04-23):
Poprosím pánov, pánov poslancov Kotlebovcov, ktorí si celý čas robia to ňuňuňu, aby... (Prerušenie vystúpenia predsedajúcim.)
Šeliga, Juraj, podpredseda NR SR (2020-06-03):
Ďalší v rozprave, pán poslanec Valášek, nech sa páči.
Zvolenská, Zuzana, ministerka zdravotníctva SR (2013-05-16):
Ďakujem veľmi pekne, pán predseda. Pán predseda, vážené panie poslankyne, páni poslanci, v zmysle § 26 ods. 2 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len „zákon“), pardon, Dozorná rada Úradu pre dohľad nad zdravotnou starostlivosťou má 5 členov, ktorými sú predseda dozornej rady, podpredseda dozornej rady a ďalší traja členovia dozornej rady. Keďže predseda, podpredseda a dva členovia dozornej rady sa písomne vzdali funkcií zastávajúcich v dozornej rade a písomné žiadosť doručili Národnej rade Slovenskej republiky v súlade s § 26 ods. 8 písm. a) zákona, zaniká dňom 18. apríla 2013 výkon funkcie predsedu dozornej rady MUDr. Rudolfovi Sokolovi, MPH; podpredsedu dozornej rady Ing. Marte Jančovičovej, MPH; členovi dozornej rady MUDr. Dušanovi Smolkovi, MPH, a členovi dozornej rady MUDr. Františkovi Jurčagovi, MPH. Nakoľko v zmysle § 26 ods. 3 zákona členov dozornej rady volí a odvoláva Národná rada Slovenskej republiky na návrh vlády Slovenskej republiky, predkladám návrh Národnej rade Slovenskej republiky na voľbu predsedu, podpredsedu a členov dozornej rady nasledovne: – do funkcie predsedu dozornej rady navrhuje vláda prof. MUDr. Jána Zvonára, CSc., – do funkcie podpredsedu dozornej rady MUDr. Ľubomíru Romanovú, PhD., – do funkcie člena dozornej rady MUDr. Rastislava Šipoša, – do funkcie člena dozornej rady MUDr. Róberta Illéša a – do funkcie člena dozornej rady MUDr. Františka Jurčagu, MPH. Nasledovní kandidáti spĺňajú všetky zákonom stanovené požiadavky na zvolenie členov dozornej rady. Ďakujem pekne.
Blanár, Juraj, podpredseda NR SR (2022-09-23):
Prerušujem rokovanie o tomto bode programu. Ďakujem pánovi predsedovi správnej rady Jergušovi Sivošovi za prítomnosť a tešíme sa na stretnutie niekedy inokedy. Dovidenia. Budeme pokračovať teraz rokovaním o návrhu poslancov Petra Polláka a Jarmili Vaňovej na prijatie uznesenia Národnej rady Slovenskej republiky k pracovnej definícii protirómskeho rasizmu vypracovanej Medzinárodnou alianciou pre pripomínanie holokaustu (IHRA) a prijatie jej členskými štátmi vrátane Slovenskej republiky dňa 8. októbra 2020. Tento návrh je pod parlamentnou tlačou 1130 a udeľujem teraz slovo pánovi poslancovi Petrovi Pollákovi, aby tento návrh uviedol v snemovni. Nech sa páči. [Rokovanie o návrhu poslancov Národnej rady Slovenskej republiky Petra Polláka a Jarmily Vaňovej na prijatie uznesenia Národnej rady Slovenskej republiky k pracovnej definícii protirómskeho rasizmu vypracovanej Medzinárodnou alianciou pre pripomínanie holokaustu (IHRA) a prijatej jej členskými štátmi (vrátane Slovenskej republiky) dňa 8. októbra 2020 , tlač 1130.]
V. Veteška, podpredseda NR SR: (2003-12-10):
B. Hanzel, poslanec: Ďakujem pekne. Ja chcem len povedať, že je škoda, že v tomto parlamente je tak málo ľudí, keď sa hovorí o vážnych veciach. Neviem, či sa to nejakým spôsobom nedá do rokovacieho poriadku zakomponovať, že by tu mal byť povinne aspoň nejaký počet ľudí. Pred chvíľkou som počítal, napočítal som 17 ľudí, tak myslím si, že to je minimálne neúcta k tomu rozpočtu, ktorý prerokúvame. Ďakujem.
Zmajkovičová, Renáta, podpredsedníčka NR SR (2014-10-15):
S faktickými poznámkami dvaja poslanci. Uzatváram možnosť prihlásiť sa. Pán poslanec Brocka.
Přidal, Alojz, poslanec NR SR (2014-03-20):
Pán kolega Kvasnička, ja vám veľmi pekne ďakujem. A naozaj súhlasím s vami, že iniciatívu na ochranu manželstva nebolo možné očakávať od poslanca Martina Poliačika ani od poslanca Jozefa Viskupiča, ale len od členov kresťanskej strany. Jedinou kresťanskou stranou v tomto parlamente je Kresťanskodemokratické hnutie. Myslím si, že ani voliči OĽaNO, ktorí volia OĽaNO kvôli Branislavovi Škripekovi, nemôžu očakávať od poslanca Viskupiča iniciatívu a ochranu života v europarlamente, keď sa do tohto europarlamentu dostane. Hlasy kresťanov, ktorí budú voliť poslanca Škripeka, paradoxne môžu pomôcť poslancovi Viskupičovi, aby v europarlamente obhajoval kultúru smrti.
Plaváková, Lucia, poslankyňa NR SR (2024-01-19):
Ďakujem veľmi pekne za slovo. Natália, ty si spomínala aj tie desaťtisíce ľudí, ktorí včera stáli na námestiach, a ja som tu už včera v pléne reagovala na výrok Roberta Fica, ktorý v tejto súvislosti uviedol na margo prejavu pani prezidentky, že ona teda podnecuje ľudí k tomu, aby sa zúčastnili na námestiach, a ja som ho teda poopravila, že jediný, kto pozýva ľudí na námestia, je on sám a fungovanie tejto vlády. Ale spýtala som sa teda ľudí na ich dôvody, prečo na to, na tie námestia chodia a môžem tu koaličným poslancom a poslankyniam, teda je ich tu asi koľko, štyria, aspoň oni si to vypočujú, povedať, čo teda, ako ľudia reagovali. Nechceme si nechať zničiť našu krajinu a budúcnosť. Šokuje ma spôsob presadzovania moci, arogancia a spôsob ísť cez mŕtvoly, ale zjavne dostali také noty. Nechcem, aby moje šikovné deti pracovali na týchto zlodejov a mali zanedbané nemocnice a inštitúcie. Proti arogancii, hlúposti, zlodejine, dezinformáciám, za Ukrajinu a aby sa môj syn chcel vrátiť domov. Unášanie demokracie, arogancia, lži ako pracovná metóda, vládni politici bez chrbtovej kosti, hanby a svedomia. Nechcem rozvrat právneho štátu ani kultúrnych inštitúcií. Momentálne pani ministerka kultúry. Lebo som pre túto vládu nikto, lebo som sa takou narodila a chcem už v tomto živote byť šťastnou ženou. Pre aroganciu moci, nekultúrnosť ministerky kultúry, našlo by sa toho veľa. Mám asi desať dôvodov – právny štát, životné prostredie, kultúra a ozaj chcem tu zostať žiť. Nechcem sa báť vyjsť na ulicu, chcem len žiť a vedieť, že tu mám nejakú budúcnosť. Toto sú dôvody, prečo ľudia chodia na námestia. Ďakujem. (Potlesk.)
Bugár, Béla, podpredseda NR SR (2019-01-31):
Nech sa páči, prezentujme sa a hlasujme. (Hlasovanie.) Prítomných 144, za 81, proti 34, zdržalo sa 28 poslancov, 1 nehlasoval. Konštatujem, že návrh sme schválili. Nech sa páči.
Blanár, Juraj, podpredseda NR SR (2022-05-10):
Pán poslanec Žiak, môžete reagovať na faktickú poznámku.
P. Hrušovský, predseda NR SR: (2003-04-23):
L. Polka, poslanec: Vážený pán predseda, ja sa ospravedlňujem, chcel som sa prihlásiť do rozpravy a neskoro som stlačil, bolo by možné ešte zaradiť za pána Vavríka, ide o dve minúty.
Mizík, Stanislav, poslanec NR SR (2017-09-13):
Ďakujem za slovo. Pán Heger, druhé Božie prikázanie znie: „Nevezmeš meno Božie nadarmo.“ V tomto humornom kontexte ste ho bral do úst nadarmo, aspoň si to myslím. Potom ste sa čudoval, že je tu menej ľudí ako na rokovaní o dlhovej brzde. Ja si myslím, že rokovanie o dlhovej brzde bol určite vyšší level. Ďakujem za slovo.
Kuffa, Štefan, poslanec NR SR (2012-07-02):
Ďakujem za slovo. Ja len som chcel doplniť, že ten návrh zákona ráta, že tuná je, ak ide o zariadenie chovného zariadenia na chov alebo držanie nebezpečných živočíchov spadajúcich do triedy cicavce. To znamená, že nielen chov, ale aj držanie týchto živočíchov. Neviem, ja keď som sa tak nad tým zase zamyslel, hej. Možno je to tak na zváženie, že čo všetko ešte patrí k tým nebezpečným živočíchom, snáď sú tu ešte aj iné živočíšne druhy, kde sa stáva takmer ako módou. Dnes už pomaly by sme aj v obývačke slona asi chovali. Ja neviem teraz, či by bol nebezpečný, alebo nebol nebezpečný. A tiež patrí medzi cicavce. Ale takisto aj možné plazy a chrobáky a rôzne takéto živočíchy, ktoré sa tu exoticky dovážajú, a možno susedia sa pretekajú jedni pred druhými. Potom to kdesi voľne sa púšťa aj do prírody. Veľakrát o tom ani nevieme. Nerád by som sa s tým stretol kdesi v lese. Ten je schopný prežiť. Možno tie živočíšne druhy ako sú chrobáky, keď je dobrá zima, mínus 30, tak zamrznú. Ale veľakrát, naozaj, voľne do prírody sa púšťajú tieto živočíšne druhy a takisto aj, toto nie je tu v tom návrhu zákona, ale rovnako aj ryby takisto z akvárií a púšťajú sa do riek, do potokov, čo nie sú naše živočíšne druhy. Je to čosi úplne cudzie. Teda v zásade návrh zákona vítam, že čosi také je tu, len snáď by som ešte navrhovateľovi odporúčal zamyslieť sa ešte aj na tých ďalších možných rizikách, ktoré tu sú ešte aj pri tých ďalších živočíšnych druhoch. Ja len toľko na doplnenie. Ďakujem.
Blaha, Ľuboš, poslanec NR SR (2013-10-24):
Vážený pán podpredseda vlády, chcel by som sa vám poďakovať za jasné fakty aj za osvetlenie toho politického kontextu, lebo naozaj to nie je zahmlievanie. O tom to je. Pán kolega Uhliarik, môžte namietať, koľko chcete, je to o tom, že máte predvolebnú kampaň a je strašne smutné, že túto tému zneužívate práve na tento nízky cieľ. Viete, pokiaľ by tá diskusia smerovala k tomu, že sa budeme baviť o hodnotách, o tom, ako si vy predstavujete zdravotníctvo, ako si predstavuje ľavicová vláda zdravotníctvo, malo by to zmysel. Ale keď tu počúvam slová ako vražda, liter krvi, dokonca meno obete, naozaj, ako pán minister povedal, meno obete tu padlo, to sú také strašné prešľapy, páni kolegovia z opozície. Naozaj je mi to ľúto. A, naozaj, keby sme sa bavili o hodnotách, že vy si predstavujete zdravotníctvo sprivatizované, že chcete mať zdravotníctvo ako kšeft, zdravie ako tovar, je to vaša neoliberálna, ale legitímna predstava o zdravotníctve. V poriadku. Chcete mať namiesto nemocníc pentliarice, namiesto lekární pentliarne a chcete zasahovať do práce komisií. To je všetko v poriadku. Je to vaša predstava. My chceme mať zdravie ako službu, ako verejnú službu a chceme, aby toto základné ľudské právo bolo zabezpečené každému človeku. No a pán Uhliarik mal inú predstavu o zdravotníctve a najkrajšie to dokumentuje práve ten rozpor, ktorý tu za týmto celým cítim. Zasahovať alebo nezasahovať do práce výberových komisií? Samozrejme, ministerka sa rozhodla správne, nezasahovala. Pentliarik-Uhliarik zasahoval vtedy, pamätáte sa na kauzu, to bola firma Pfizer, v ktorej predtým robil, mal tam brata zamestnaného a on si kategorizačnú komisiu obišiel, aby rozhodol v prospech firmy v prípade vakcíny Prevenar. Vtedy sme ho za to odvolávali. To je presne o tom. On zasahoval, my nezasahujeme. Ale, páni kolegovia, ak nás chcete poúčať v tom, aby sme zasahovali do práce nezávislých komisií, tak naozaj by ste sa mali skôr hanbiť. Ďakujem.
Klus, Martin, poslanec NR SR (2016-04-20):
Ďakujem veľmi pekne za slovo aj za kritiku. Kritika má byť to, čo nás ženie dopredu, takže ja budem reagovať na tie poďakovania. Ďakujem veľmi pekne, teda na tie chvály, ďakujem veľmi pekne teda kolegom za to, že ocenili niektoré časti môjho vystúpenia. A v prípade pánov kolegov Pašku a Hrnka by som povedal len toľko, že ja som jasne povedal, že osobne sa domnievam, že táto legislatíva je protiústavná. Tým v žiadnom prípade nechcem brať túto kompetenciu Ústavnému súdu, ale aj tu z tohto miesta opätovne hovorím, Ústavný súd, pokiaľ si nemyslí, že táto ústava protiústavná, tak nech to konečne vyriekne. V prípade pána poslanca Hrnka, nebudem komentovať „znôšku neprávd a nezmyslov“, pretože ju nepomenoval, možno by som si celkom rád vypočul, že ktoré mal na mysli, ale verím, že to môžeme urobiť aj mimo, mimo, mimo siene a bude tých priestorov na diskusiu podstatne viacej. Ale hovoril, že odchádzajú tí, ktorí hľadajú lepšie sociálne zázemie. Ja sa s tým celkom nestotožňujem. Ako prorektor pre medzinárodné vzťahy som s veľkou radosťou vždy posielal našich študentov cez bilaterálne a multilaterálne štipendiá do zahraničia, ale poviem vám úprimne, ešte radšej som bol, keď sa potom aj vrátili, a mnohí to neurobili. Neurobili to práve preto, lebo prišli na to, že v krajinách, kde to vláda myslí s občanmi vážne a slušne, sa im žije lepšie. A preto chcem veriť tomu, že raz aj táto krajina takú vládu bude mať, aby sa podľa možnosti čo najviac týchto mladých ľudí, a nielen mladých ľudí, zo zahraničia vrátilo. Ďakujem veľmi pekne. (Potlesk.)
Laššáková, Jana, podpredsedníčka NR SR (2014-12-10):
Na vystúpenie pána poslanca s faktickou poznámkou sa hlási pani poslankyňa Mezenská. Končím možnosť prihlásiť sa s faktickými poznámkami. Nech sa páči, pani poslankyňa.
Viskupič, Jozef, poslanec NR SR (2015-09-29):
Ďakujem. Súhlasím s tebou, predchádzajúci bod sa dotýkal nejakej etiky, dotýkal sa toho, aby sa vytvorila možno nejaká referencia. A hovoríš, že zákon by mal platiť na každého. Tuná svieti úplne do neba, keď hovoríme, že návrh zákona, ktorý má postihnúť v prvom rade verejných funkcionárov a nás, je predkladaný tak, že nedodržiavame parametre tej polročnej lehoty. A je to tá menšia príčina, prečo nemôžem, a absolútne s tebou v tom súhlasím, ho podporiť. To, že sú ďalšie veci, že sme sa počas funkčného obdobia alebo počas predsedania Pavla Pašku stretávali sa násobne, opakovane na grémiách, bola vytvorená pracovná odborná skupina, politická a celé to viedlo iba k tomu, aby my sami sme boli oklamaní, verejnosť, médiá, boli iba a len podľa mňa, poviem to teda ja tvrdo, oklamané a zavedené tým, že existuje tu reálna snaha niečo vyriešiť. Nie, ona neexistuje, a preto ten apel na opozičných poslancov absolútne vnímam. (A vnímam ho veľmi citlivo.) A vyhlasujem to za absolútnu škodu, pretože toto funkčné obdobie mohlo v tejto veci priniesť nejakú zmenu. To, čo máme na stole, však zmenu vôbec neprináša.
Fico, Robert, predseda vlády SR (2015-09-17):
Vážený pán predseda Národnej rady, vážená Národná rada, členovia vlády, milí hostia, dovoľte mi, aby som podľa rokovacieho poriadku najskôr z dnešnej hodiny otázok ospravedlnil neprítomných členov vlády a oznámil ministrov poverených ich zastupovaním. Neprítomný je minister životného prostredia Peter Žiga. Zastupuje ho minister pôdohospodárstva a rozvoja vidieka Ľubomír Jahnátek. Ďalej, neprítomný je podpredseda vlády a minister vnútra Robert Kaliňák, nie sú naňho žiadne otázky a otázky nie sú ani na ministra zdravotníctva Viliam Čisláka, na ministra kultúry Mareka Maďariča ani na ministra školstva, vedy, výskumu a športu Juraja Draxlera. Pán predseda, som pripravený odpovedať na postavené otázky.
Blaha, Ľuboš, podpredseda NR SR (2024-01-19):
Pani poslankyňa Zuzana Mesterová, nech sa páči.
Blanár, Juraj, podpredseda NR SR (2023-05-24):
Ďakujem. Otváram všeobecnú rozpravu. Písomnú prihlášku som neobdržal, preto dávam možnosť prihlásiť sa ústne. Konštatujem, že nikto okrem pána navrhovateľa Vetráka. Uzatváram možnosť prihlásiť sa do rozpravy. A pán navrhovateľ Vetrák má slovo.
Fico, Robert, podpredseda NR SR (2011-03-30):
Vážený pán predseda, podobne ako ďalší poslanci za SMER sme sledovali to, čo hovoril pán poslanec. A ja som porovnával jeho vystúpenie s tým, čo je napísané v písomnom vyhotovení tohto návrhu. Tak...
Zmajkovičová, Renáta, podpredsedníčka NR SR (2012-06-28):
Pán poslanec Miškov.
Kollár, Boris, predseda NR SR (2023-05-18):
Pán poslanec Kuffa. (Potlesk a smiech v sále. Ruch v sále.) Pán poslanec Kuffa.
Pellegrini, Peter, predseda NR SR (2015-04-22):
S reakciou na vaše faktické poznámky dvaja páni poslanci, ale by som rád aj ja s faktickou prihlásil. Len neviem, pri tomto zariadení mi to nejako nefunguje. Takže poprosím, aby som bol zaradený aj ja s faktickou, ak môžem? Môžem? Nemôžem? Tak nemôžem. Musím potom požiadať, keď príde kolegyňa, alebo kolega ma zastúpiť. Ospravedlňujem sa. Takže iba dvaja páni poslanci. Pani podpredsedníčka Jurinová, nech sa páči.
Dostál, Ondrej, poslanec NR SR (2019-10-22):
Pán poslanec Heger, no ja ale pripúšťam debatu, môžme sa, normálne sa môžme vecne baviť o tom, aké majú byť limity, či pre niektoré typy obstarávania nemajú byť limity iné. Nie tak dávno sme sa tu bavili o obstarávaní potravín pre školské jedálne a iné, iné verejné zariadenia. A ja pripúšťam, že môžu byť situácie, keď postupovať podľa, podľa rigidného systému verejného obstarávania môže byť praktický problém a tie praktické problémy môžu prevažovať nad tým, že sa zabezpečí, zabezpečí transparentnosť a súťaž. Ale malo by to byť vždy riadne zdôvodnené. Keď sa hýbe s limitmi a keď hovoríme, že na toto už verejné obstarávanie nepotrebujeme, na toto stačí, keď, keď... A nieže spravíme nejakú zjednodušenú formu verejného obstarávania, lebo osloviť tri subjekty, tak dobre, no tak keď nakupujem, nakupujem nejakú škatuľu ceruziek, no tak dobre, tak zavolám do troch papiernictiev a zistím, že kde je to najlacnejšie, a tie si kúpim alebo prípadne, keď niekde sú nejaké kvalitnejšie, tak si kúpim, tak si kúpim tie. Pri jednej ceruzke nebudem robiť asi ani to, ale pri stavebných prácach v hodnote do troch miliónov eur aby som postupoval spôsobom, akým je v poriadku, keď si kupujem škatuľu ceruziek alebo, alebo nejakú, nejakú tlačiareň, tak to mi už naozaj príde neprimerané a hlavne, na čo som chcel poukázať svojím vystúpením, neodôvodnené. Aké, aké vážne problémy chcete týmto návrhom riešiť?
Šutaj Eštok, Matúš, poslanec NR SR (2021-11-23):
Pán Krúpa, dovoľte, aby som zareagoval na tú faktickú časť vášho vystúpenia, nebudem reagovať na tie ostatné vaše výlevky, ktoré ste tu dali. Priznám sa, že obdivujem vašu odvahu hovoriť o tom, že tu ktosi vyrábal akési umelé úrady. Vy ste čítali vaše programové vyhlásenie? Veď vy ste najzbytočnejšiemu členovi vlády pánovi podpredsedovi Holému vytvorili funkciu. Dokonca má ešte aj štátneho tajomníka. Nebudem hovoriť o ďalších zbytočných úradoch, ktoré ste vymysleli, ktoré máte schválené v programovom vyhlásení vlády. A keď hovoríte o vašich ľuďoch a o tých odborníkov, tak ja neviem, mám vám tu pripomenúť, akých ľudí ste poodvolávali, akými, napríklad ako bol pán Kužeľa, bol šéf fakultnej detskej nemocnice, a že ste tam dali teraz neviem, bol to lesník, výrobca okien, výrobca sedačiek, sklár alebo ktorý z týchto vašich odborníkov to boli. Vy máte tú drzosť hovoriť o tom, že chcete sprofesionalizovať štátnu správu a dosadiť tam odborníkov? Tak ako to bolo v prípade najväčšieho odborníka, akým táto vláda disponuje, pánom Maroszom. To je ten pán Marosz, ktorý bol, tuším, že päťdňový štátny tajomník na ministerstve dopravy, potom bol poradca ministra Hegera, potom bol poradca ministra Matoviča. Tento vyštudovaný katechét sa stal bez výberového konania šéfom Slovenského pozemkového fondu. Napriek tomu, že prebehlo výberové ko-na-nie, kde boli dvaja úspešní uchádzači, tak vláda rozhodla o tom, že nie, nie tí úspešní uchádzači, ktorí majú akúsi kvalifikáciu, budú na čele Slovenského pozemkového fondu, ale váš človek – pán Marosz, vyštudovaný ka-te-chét. Toto je odbornosť v podaní OĽANO! Gratulujem, skláňam sa.
B. Bugár, podpredseda NR SR: (2003-10-30):
B. Hanzel, poslanec: Ja sa chcem len spýtať, ako naložíte s informáciou, ktorú dal pán Šimko. Ďakujem.
Laššáková, Jana, podpredsedníčka NR SR (2012-10-24):
S reakciou na faktické poznámky, pán poslanec Kaník, nech sa páči.
Kazda, Radovan, poslanec NR SR (2021-09-17):
Ďakujem. Vážené panie poslankyne, vážení páni poslanci, účelom predkladanej novely zákona o využívaní jadrovej energie, tzv. atómového zákona, je predovšetkým zabezpečiť, umožniť procesný postup pri príprave nového jadrového zdroja, ktorý, ako vieme, spoločnosť JES pripravuje v budúcnosti výstavbu nového jadrového zdroja. Nehovoríme teraz o horizonte najbližších rokov, hovoríme o horizonte možno desiatich, pätnástich až dvadsiatich rokov. V súčasnosti končí, blíži sa koniec platnosti EIA, to znamená jedného povoľovacieho konania, a z tohto dôvodu prichádza novela tohto zákona, ktorým vlastne umožňujeme procesne postúpiť ďalej prípravu tohto nového jadrového zdroja. Samozrejme, sú to všetko len prípravné fázy, ešte nie je vôbec rozhodnuté ani o nejakých dodávkach, o ničom ďalšom. Je to len umožnenie tohto procesného postupu. Takže hlavným cieľom je vlastne zabezpečenie energetickej bezpečnosti po odstavení dožívajúcich zdrojov na výrobu elektriny v horizonte rokov 2035 až ´45. Cieľom je odložiť strategické rozhodnutie o realizácii tohto nového jadrového zdroja na neskoršie obdobie cca 2026 -´27, keďže teda proces EIA končí v termíne do apríla 2023. Tým pádom sa, touto novelou sa nebude musieť opakovať, bolo by to veľmi náročné, jednak finančne, jednak, samozrejme, aj časovo. Takže toto je v podstate hlavný, hlavné gro tohto, tohto zákona. Ten potom sa týka ešte aj dvoch ďalších oblastí. Ide o zabezpečenie súladu s dohovorom o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia, tzv. Aarhuský dohovor. Tá tretia, tá tretia časť sa týka časového ohraničenia kompetencií medzi Úradom jadrového dozoru a Úradom verejného zdravotníctva. Toľko asi v skratke. Dovoľujem si vás požiadať o podporu tohto zákona. (Krátka pauza, medzi predsedajúcim a poslancom prebieha krátky rozhovor, ktorý odznel mimo mikrofónu.)
Viskupič, Marián, poslanec NR SR (2020-04-07):
Ďakujem pekne. Kolegyne, kolegovia, zvolávam schôdzu finančného výboru na 13.15 hod. v našej miestnosti č. 31. Ďakujem.
L. Miklós, poslanec: (2009-02-03):
So zákonom o rastlinolekárskej starostlivosti naďalej nemáme žiadne problémy a vieme, že pán prezident vrátil zákon kvôli čl. III, ktorý je novelou iného zákona, zákona č. 223/2001 Z. z. o odpadoch. Pre tých, ktorí neviete, o čom tá novela bola, veľmi krátko a jednoducho po slovensky: podľa zákona o odpadoch, ktorý je z roka 2001, nevhodné skládky musia ukončiť činnosť do 31. decembra 2008. Novela, ktorá bola vložená do zákona o rastlinolekárskej starostlivosti, by bola predĺžila tento termín o pol roka, teda do 15. júla 2009 a plus nejaké súvisiace opatrenia. Novela do zákona o odpadoch sa dostala, teda do zákona o rastlinolekárskej starostlivosti sa dostala podľa našich informácií na želanie pána prezidenta. Predpokladali sme, že zrejme na žiadosť starostov, primátorov alebo prípadne niektorých prevádzkovateľov, čo ja osobne v tom nevidím žiaden problém. Nakoniec koncom roka už iný zákon vhodný na zaradenie takejto novely nebol, nič svetoborného sa so životným prostredím za ten polrok zrejme neudeje a možnože pomôžeme v týchto ťažkých dobách obciam alebo prevádzkovateľom. Preto sme súhlasili s týmto zákonom. Preto nás prekvapilo, že pán prezident zákon vrátil práve kvôli tej vloženej novele. Pýtali sme sa na výbore na okolnosti. V súvislosti s tým sa rozvinula diskusia a spor. Riaditeľka legislatívneho odboru Kancelárie prezidenta sa ohradila proti tomu, že vloženie novely do zákona o rastlinolekárskej starostlivosti bolo na želanie prezidenta. Samozrejme, toto stanovisko niektorých poslancov zneistilo, napriek tomu sme vo výbore aj členovia poslanci za SMK návrh prezidenta stiahnuť čl. III podporili. Po prerokovaní v klube však klub SMK dospel k názoru, že novela zákona síce mala nejaké nedostatky, teda že predĺženie tej lehoty o pol roka možnože nie je správne, ale pretože prevádzkovatelia mali od roku 2001 dostatočný čas na vypracovanie harmonogramu aj likvidáciu skládok, ale realita je taká, že také skládky existujú. Z environmentálneho hľadiska polrok asi nič závažného nespôsobí a možno nepripravené ukončenie činnosti skládky bude horšie, preto snáď novela mohla trošku samosprávam alebo prevádzkovateľom pomôcť. Ale okolnosti a pozadie vloženia a následného stiahnutia novely, teda čl. III, zákona sú nejasné. Preto klub SMK – MKP sa pri hlasovaní zdrží. Ďakujem pekne. (Potlesk.)
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 135, za 71, proti 45, zdržalo sa 18 poslancov, 1 nehlasoval. Skrátili sme lehotu. Nech sa páči, môžme pristúpiť k hlasovaniu.
Grendel, Gábor, podpredseda NR SR (2023-06-22):
Ďakujeme pekne. Pán spravodajca nebude mať záverečné slovo, takže prerušujem rokovanie o tomto bode programu. (Reakcia spravodajcu.) Máte záverečné slovo, pán poslanec? Tak vás poprosím o prítomnosť v rokovacej sále, v tom prípade.
Matovič, Igor, poslanec NR SR (2023-11-23):
56. Po tom vašom vystúpení, čo, priznám sa, ja som asi niečo arogantnejšie ešte v tejto sále nezažil, tak arogantne vystupovať, možno sú ľudia, ktorým sa to páči, mne sa to nepáči, priznám sa, a pripadali ste mi skôr tak jako taký zakomplexovaný gestapáčik. Podľa mňa vy by ste urobili úplne dokonalú kariéru v nejakom koncentráku, tam by ste sa vyžívali na slabších ľuďoch tak presne, ako sa teraz vyžívate, keď môžete šikanovať statočných vyšetrovateľov, ktorí pozatvárali a porozbíjali tie najhoršie zločinecké skupiny, ktoré dokázali obžalovať z vrážd, z desiatok vrážd tých najväčších zloduchov, ktorých sa všetci báli. Len zrazu títo ľudia boli pre vás nie populárni alebo neboli zrazu vaši a zrazu boli nepriatelia, lebo začali vaše zločiny vyšetrovať. Ja vás chcem ubezpečiť, pán Matúš Šutaj Lexa, lebo áno, každý, Fico či Pellegrini, svojho Lexu má a vy krásne takto slúžite tomu vášmu. Chcem vás ubezpečiť v jednom, tí policajti vás prežijú. Vy raz vo svojej funkcii a vo svojom bavoráku skončíte a pečiatku stratíte a opäť vám pôjdu po krku. Takže si dávajte sakra bacha na vaše skorumpované DNA, dávajte si bacha na vaše lepkavé prsty, lebo raz opäť budete stáť pred slobodnými orgánmi činnými v trestnom konaní. Keď ste hovorili o tom, že Lučanský, Lučanský, Lučanský, ste sa ho zastávali, tak sa chcem opýtať, či ste sa pozreli tam napravo, kto sedí vedľa vás, lebo jeho syn, Gašparov syn na tej známej chate hovoril, keď sa bavili práve o tom Makóovi, že teda pýtajú sa, že kto tam toho Makóa vlastne dosadil do toho kuvsu, viete, čo povedal Gašparov syn? Zvaľme to na Lučanského, ten sa už nebude môcť brániť, ten už nebude môcť nič potvrdiť. Takíto vy ste hrdinovia! Na nebohého človeka to zvaliť, vaše svinstvo. A keď máte znášať zodpovednosť, tak tu chrapúnsky sa správa... (Prerušenie vystúpenia časomerom.)